Очевидността от необходимост да се разреши незабавно този проблем излиза на дневен ред веднага след Ютландския бой. Британските моряци отбелязват, че значителната част от снарядите се взривяват при удара, без да проникнат през бронята. Това е много ярко зрелище, но крайният резултат не е ефективен, тък като взривът става отвън на бронираните помещения. Причината за всичко е наконечника на снаряда, който не е приспособен за кос удар, и това, че британските снаряди имат прекалено чувствителен лидитен заряд. За огорчение на англичаните, немските бронебойни снаряди нямат този недостатък, те имат взривател със забавено действие и тротилов заряд. Отчитайки това Джелико през юли 1916 г. предлага да се използват в английски снаряди тротил и взривател, копиращ немската конструкция. В Адмиралтейството не смятат съществуващите снаряди за лоши и за това проблемът не е възприеман толкова сериозно.